## Pravilnik o mjeriteljskim zahtjevima za automatske vage

### NN 189/2003 (1.12.2003.), Pravilnik o mjeriteljskim zahtjevima za automatske vage

# DRŽAVNI ZAVOD ZA NORMIZACIJU I MJERITELJSTVO

**2976**

Na
temelju članka 16. stavak 3. Zakona o mjeriteljstvu (»Narodne novine« br.
163/03), ravnatelj Državnog zavoda za normizaciju i mjeriteljstvo donosi

## PRAVILNIK

### O MJERITELJSKIM ZAHTJEVIMA ZA AUTOMATSKE VAGE

I.
OPĆE ODREDBE

Članak
1.

Ovim se
pravilnikom propisuju mjeriteljski zahtjevi kojima moraju udovoljavati vage s
automatskim i poluautomatskim djelovanjem (u nastavku teksta »vage«).

Članak
2.

Pod vagama
se, prema ovom pravilniku, razumijevaju vage namijenjene za pojedinačno vaganje
praškastog te komadnog gradiva i tekućina, tako da iznosi gradiva pri
pojedinačno vaganju budu međusobno jednaki i unaprijed određeni.

Članak 3.

Vage se prema izvedbi i načinu rada, točnosti odnosno
namjeni razvrstavaju ovako:

1) prema vrsti konstrukcije i načinu rada:

a) na mehaničke

b) na elektromehaničke

2) prema razredu točnosti

a) na razred točnosti X(x)

b) na razred točnosti Y(y)

3) prema namjeni:

a) na vage za pojedinačna vaganja

b) na kontrolne vage.

c) na etiketirne vage

d) na sortirne vage

e) na ostale vage

Članak 4.

Mjeriteljski zahtjevi propisani ovim pravilnikom ne
odnose se:

– na vage s neprekidnim zbrajanjem

– na vage na transportnoj traci

– na vage za vaganje vozila u pokretu.

Članak 5.

Izrazi u ovom pravilniku imaju sljedeće značenje:

 1) automatsko
vaganje je skup radnji koje se izvode automatski prema određenom programu,
uključujući početak slje­de­ćeg ciklusa vaganja bez pomoći rukovatelja;

 2) poluatomatsko
vaganje je skup radnji koje se izvode automatski prema određenom programu, a
koji započinje uz pomoć rukovatelja;

 3) ciklus
vaganja je skup radnji nakon kojih se sustav vraća u početni položaj;

4) automatska vaga je vaga koja automatski izvodi
skup rad­nji prema određenom programu, uključujući početak sljedećeg ciklusa
vaganja bez pomoći rukovatelja;

5) vaga za pojedinačno vaganje je automatska vaga
koja ustanovljava masu prethodno pripravljenih razdvojenih tereta odnosno
pojedinačnu masu nepakiranog gradiva;

6) nadzorna vaga je automatska vaga za pojedinačno
vaganje koja razdvaja proizvode s različitim masama u dvije ili više podgrupa s
obzirom na vrijednost razlike njihovih masa i nazivne mase;

7)  sortirna
vaga je automatska vaga za pojedinačno vaganje koja razdvaja proizvode s
različitim masama u više podgrupa koje su određene postavljenim područjima
mase;

8) etiketirna vaga, odnosno etiketirna vaga s
izračunavanjem cijene, je automatska vaga za pojedinačno vaganje, koja izdaje
etiketu s vrijednošću mase odnosno iznosom cijene i mase odre­đenog proizvoda;

9) mjerno područje vage je područje vaganja
ograničeno najmanjom masom (u nastavku teksta »Min«) i najvećom masom (u
nastavku teksta »Max«), koja se može vagati a u kojem su mjerne pogreške u
dopuštenim granicama i u skladu s odredbama ovog pravilnika;

10) točnost vaganja je slaganje između stvarne mase
jednog vaganja i nazivne mase vaganja;

11) osjetljivost vage je količnik promjene
pokazivanja vage i mase dometka koja tu promjenu uzrokuje;

12) pouzdanost pokazivanja vage je međusobna
usklađenost mjernog rezultata pri ponovljenim vaganjima iste mase u
nepromijenjenim uvjetima;

13) pogreška zbog zaokruženja kod prekidnog
pokazivanja je razlika između iznosa koji pokazuje prekidno pokazivanje i
iznosa koji bi se dobio da je pokazivanje neprekidno;

14) granica dopuštene pogreške (u nastavku teksta
»GDP«) je najveće dopušteno odstupanje mjerne značajke vage od usporedbene
vrijednosti unutar kojega se vaga smatra ispravnom u smislu ovog pravilnika;

15) referencijska komadna masa je iznos jednak
srednjoj vrijednosti uzoraka od 20 najkrupnijih komada gradiva koje se važe;

 16) kapacitet
je ukupan broj ciklusa vaganja u jedinici vremena;

17) trajanje ciklusa vaganja
je vremenski razmak između dvaju uzastopnih pražnjenja vage.

II. IZVEDBENE ZNAČAJKE

Članak 6.

Vaga mora imati visok stupanj mjeriteljske zaštite te
visoku kvalitetu izvedbe s obzirom na mjernu izvedbu i sigurnost mjernih
podataka.

Članak 7.

Mjerna pogreška pod određenim radnim uvjetima bez utjeca­ja
smetnji mora biti u GDP navedene u članku 13.

Članak
8.

Vaga
mora biti masivne izvedbe i izrađena iz gradiva koja odgovaraju uvjetima
njezina uporabe.

Učinak
nagiba, opterećivanja i brzinu rada vage treba ograničiti tako da pri normalnom
radu ne budu prekoračene granice GDP-a.

Vaga
mora ima takve pomoćne uređaje za opterećivanje gradivom, koji se važu, da pri
normalnom radu ispunjava zahtjeve u pogledu GDP-a.

Vaga
mora imati uređaj za postavljanje ništice kako bi u normalnim uvjetima ispunjavala
zahtjeve u pogledu GDP-a.

Ispis
rezultata vaganja izvan mjernog područja mora biti prepoznatljiv.

Članak
9.

Na
mjeriteljske značajke vage ne smije djelovati spajanje neke druge naprave s
kojom je vaga u vezi.

Uređaji vage koji mogu djelovati na njezine
mjeriteljske značajke moraju biti izvedeni tako da se mogu zaštititi. Zaštita
mora biti izvedena tako da se bez njezina uništenja ne može djelovati na
pokazivanje vage.

Mjerni podaci i važni mjeriteljski parametri, koji su
pohra­njeni ili se prenose, moraju biti zaštićeni od slučajne ili namjerne
zlouporabe.

Članak 10.

Pokazivanje rezultata mora biti s pokazivačem ili s
ispisom na papir tiskača.

Vrijednost podjeljka za mjerenu vrijednost mora biti
prikazana u obliku 1 ´ 10k, 2 ´ 10k ili 5 ´ 10k, gdje je k cijeli broj ili
ništica. Mjerna jedinica ili njena oznaka mora biti prikazana odmah uz brojčanu
vrijednost.

Ispis na papiru tiskača mora biti lako čitljiv i
neizbrisiv.

Članak 11.

Vaga mora biti izvedena tako
da je moguće brzo i jednostav­no ustanoviti udovoljava li propisanim uvjetima
ovog pravilnika.

III. MJERITELJSKE ZNAČAJKE

Članak 12.

Mjerni uređaj je dio vage namijenjen za određivanje
mase gradiva i može se sastojati, u cijelosti ili djelomično, od mjerila mase s
neautomatskim djelovanjem razreda točnosti III ili IIII.

Članak 13.

Vage su podijeljene na
razrede točnosti označene s X(x) i Y(y).

1) U razredu točnosti X(x)
nalaze se vage za provjeravanje pakovina sa stalnom masom.

1.1. X povezuje točnost vage
s masom tereta, faktor određenja razreda točnosti (x) je množitelj za GDP
određene za razred X(1)

1.2. Proizvođač mora navesti
faktor određenja razreda točnosti (x). (x) mora biti u obliku 1 ´ 10k, 2 ´ 10k ili 5 ´ 10k, gdje je k cijeli broj ili
ništica.

2) U razredu Y(y) nalaze se
sve ostale automatske vage za pojedinačna vaganja. Razred Y ima dva podrazreda
točnosti Y(a) i Y(b).

3) GDP

3.1. Vage razreda točnosti
X(x)

3.1.1. Srednja vrijednost GDP-a

if !supportEmptyParas endif

|  |  |  |  |
| --- | --- | --- | --- |
| Teret (m) izražen  if !supportEmptyParas endif  ispitnim podjeljkom (e) | | Najveća dopuštena srednja  vrijednost pogreške | |
| x £ 1 | X > 1 | 1.  Ovjera | Nadzor nad mjerilom u uporabi ± |
| if !supportEmptyParas endif |
| 0 < m £ 500 | 0 < m £  500 | ± 0,5 e | ± 1,0 e |
| 500 < m £ 2 000 | 500 < m £ 2 000 | ± 1,0 e | ± 2,0 e |
| 2 000 < m £ 10 000 | 2000 < m £ 10 000 | ± 1,5 e | ± 3,0 e |

if !supportEmptyParas endif

if !supportEmptyParas endif

3.1.2. Standardno odstupanje

if !supportEmptyParas endif

|  |  |  |
| --- | --- | --- |
| Teret (m) | Najveće dopušteno standardno | |
| odstupanje za razred X(1) | |
| 1. Ovjera | Nadzor mjerila |
| if !supportEmptyParas endif | u uporabi |
| m £ 50 g | 0,48 % | 0,6% |
| 50 < m £ 100 g | 0,24 g | 0,3 g |
| 100 < m £ 200 g | 0,24 % | 0,3 % |
| 200 < m £ 300 g | 0,48 g | 0,6 g |
| 300 < m £ 500 g | 0,16 % | 0,2 % |
| 500 < m £ 1 000 g | 0,8 g | 1,0 g |
| 1 000 < m £ 10 000 g | 0,08% | 0,1 % |
| 10 000 < m £ 15 000 g | 8 g | 10 g |
| 15 000 < m | 0,053% | 0,067 % |

if !supportEmptyParas endif

if !supportEmptyParas endif

3.2. Vage razreda točnosti Y(y)

|  |  |  |  |
| --- | --- | --- | --- |
| Neto teret (m) izražen                    ispitnim podjeljkom (e) | | Najveća dopuštena vrijednost  pogreške | |
| Razred točnosti | Razred točnosti | 1. Ovjera | Nadzor nad  mjerilom u uporabi ± |
| Y(a) | Y(b) |
| 0 < m £ 500 | 0 < m £  500 | ± 0,5 e | ± 1,0 e |
| 500 < m £ 2 000 | 500 < m £  2 000 | ± 1,0 e | ± 2,0 e |
| 2 000 < m £ 10 000 | 2000 < m £  10 000 | ± 1,5 e | ± 3,0 e |

if !supportEmptyParas endif

4)
Mjerno područje

Pri
određivanju mjernog područja vage proizvođač mora voditi računa o najmanjem
mogućem vaganju Min koje ne smije biti manje od:

– 20 e za vage razreda točnosti Y(a);

– 10 e za vage razreda točnosti Y(b) i

–  5 e za
poštanske vage Y(a) ili y(b).

5) Djelovanje elektromagnetskih smetnji

Utjecaj elektromagnetskih smetnji ne smije uzrokovati
promjenu u pokazivanju za više od 1 e.

Članak 14.

Vaga mora udovoljavati zahtjevima iz ovog pravilnika
u ovim slučajevima:

1) pri promjeni temperature, i to:

a) od (– 10 do + 40) °C, ako promjena temperature
nije veća od 5 °C na sat

b) ako temperaturno područje odstupa od (- 10 do +
40) °C, mora biti naznačeno na vagi i ne smije biti manje od 30 °C

2) pri promjeni napona izvora električne energije od
(- 15 do + 10) % nazivne vrijednosti

3) pri promjeni učestalosti ± 2 % nazivne
vrijednosti.

IV.
NATPISI I OZNAKE

Članak
15.

Natpisi
i oznake na vagi moraju biti na hrvatskom jeziku.

Članak
16.

Na natpisnoj
pločici vage moraju se postavi sljedeći natpisi:

– znak
ili ime proizvođača;

–
razred točnosti;

–
službena oznaka vage;

–
mjerno područje: Min i Max;

– napon
i frekvencija napajanja;

–
temperaturno područje (ukoliko se razlikuje od –10 °C/ 40 °C);

–
serijski ili tvornički broj;

–
godina proizvodnje i

– broj
odvaga u minuti.

Članak
17.

Svi
natpisi i oznake moraju biti jasni, neoštećeni, neprenosivi te čitljivi u
normalnim uvjetima uporabe.

Natpisna
pločica treba biti osigurana od skidanja zaštitnim žigovima.

V.
PRIJELAZNE I ZAVRŠNE ODREDBE

Članak
18.

Automatske
vage tipno odobrene na temelju Pravilnika o metrološkim uvjetima za automatske
vage (»Narodne novine« broj 53/91) primat će se na prvu ovjeru do roka
valjanosti tipnog odobrenja te na redovnu i izvanrednu ovjeru najkasnije do 31.
prosinca 2013. ako zadovoljavaju odredbe navedenog pravilnika.

 Članak 19.

Ovaj
pravilnik stupa na snagu osmog dana od dana objave u »Narodnim novinama«.

Klasa:
011-02/03-7/7
Urbroj: 558-03/9-02-1
Zagreb, 2. listopada 2003.

Ravnatelj
Državnog zavoda za normizaciju i mjeriteljstvo **dr****. sc****. Jakša Topić, dipl. ing.,** v. r.

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 189/2003-2976